Джаущтэу, зэкIэ гъэсагъэхэм зэрэхагъэунэфыкIырэмкIэ, лъэпкъ шэным (национальнэ характерым) лъэпкъ гъэнэфагъэм ишэнхэри зэкIэ лъэпкъэу щыIэмэ зэдыряе шэнхэри щызэхэхьэх. ЫкIи анахь къахэщрэ плъышъохэу лъэпкъ шэным иIэхэр зэлъытыгъэхэр экономическэ, культурнэ-историческэ зэхэтыкIэу ахэлъхэр ары. Ау ащ къикIырэп биологическэ, этническэ, природнэ-географическэ факторхэр хэмыхьэхэу.